ئالێس: شێتی دەگەڕێتەوە

ئالێس: شێتی دەگەڕێتەوە ()یارییەکی تۆقینی دەروونی و سەرکێشیی-ئاکشنە کە پەرەی پێ دراوە لەلایەن ستودیۆی چینی سپایسی ھۆرس و بڵاوکراوەتەوە لەلایەن ئێلێکترۆنیک ئارتز بۆ مایکرۆسۆفت ویندۆوز، پلەی ستەیشن ٣ و ئێکس بۆکس ٣٦٠. بەشێکی تەواوکەرە بۆ یاری ساڵی ٢٠٠٠ بەناوی ئەمێریکان میکگیز ئالێس. یارییەکە بە جیھانی بڵاوکرایەوە و بڵاوکردنەوەکەی سەرەتا لە ویلایەتە یەکگرتووەکان دەستی پێ کرد لە ١٤ی حوزەیرانی ٢٠١١، دواتر لە ئەورووپا لە ١٦ی حوزەیرانی ٢٠١١ و لە شانشینی یەکگرتووش لە ١٧ی حوزەیرانی ھەمان ساڵ.

ئالێس: شێتیی دەگەڕێتەوە بە دەوری کچێکدا دەخولێتەوە بەناوی ئالێس ڵیدڵ، کچێک کە تووشی تاسان و نەخۆشی دەروونی بووە بەھۆی مردنی خێزانەکەیەوە لە ئاگرێکدا. ئالێس لە نەخۆشخانەیەکی دەروونی بەڕەڵا کرا دوای تیمارکردنی و لە ھەتیوخانەیەکی تایبەت بە ھەتیوە تاساوەکان بەخێو دەکرێت لەژێر چاودێری دکتۆر ئەنگەز بەمبی. ئالێس ھەموو ڕووداوەکانی بیرچووەتەوە و دەیەوێت بزانێت کە چی بەسەر خێزانەکەی ھاتووە و ئەو ڕاستییە چی بووە کە بووەتە ھۆی مردن و سووتانی خێزانەکەی، بۆ ئەوەی ئەم ڕاستییەش بزانێت، ئالێس پێویستە ڕووبکاتە وەندەرلاند، ئەو شوێنەی کە ھێزێکی دڕندانە تێکی داوە. لە گەشتەکەیدا، ئالێس لە ھەمان کاتیشدا یارمەتی وەندەرلاند دەدات کە ئازاد ببێتەوە و دووبارە ئارام ببێتەوە و دەبیندرێت کە یارمەتیدانیشتووانەکەی ئەو شوێنەش دەدات. بەھۆی گەشتە سەرکێشانەکەیەوە، ئالێس فێر دەبێت کە زۆربەی جار ھاوڕێکان دەبن بە دوژمن و پێویستە دەستیان لێ ھەڵبگیرێت.

لە ساڵی ٢٠١٦ەوە، ئەو یاریکەرانەی کە یارییەکەیان کڕیوە دەتوانن وەشانێکی ئەمێریکان مەکگیز ئالێس بە خۆڕایی دابگرن لەسەر ئێکس بۆکس و پلەی ستەیشن.

 سەرچاوەکان 



پۆل:وتارە ھەتیوەکان
پۆل:یارییە ڤیدیۆیییەکانی سەدەی ٢١ەم
پۆل:کایە ڤیدیۆییەکانی ٢٠١١
پۆل:یارییەکانی پلەی ستەیشن ٣
پۆل:گەمەکانی ویندۆز
پۆل:یارییەکانی ئێکس بۆکس ٣٦٠
پۆل:یارییە ھونەرییە ئەلکترۆنییەکان
پۆل:پاشکۆکانی یارییە ڤیدیۆییەکان
پۆل:یارییەکانی ویندۆز
پۆل:کایە ڤیدیۆیییە تاک-یاریزانەکان
پۆل:کایە ڤیدیۆیییە ترسناکەکانی دەیەی ٢٠١٠
پۆل:کایەکانی ئەکشن-سەرکێشی